ประชากรโลก

ประมาณประชากรโลกตั้งแต่ปี 1800 ถึง 2100 ตามผลการคาดคะเนของสหประชาชาติเมื่อปี 2010 (แดง ส้ม เขียว) และการประมาณในอดีตของสำนักสำมะโนสหรัฐ (ดำ) ตัวเลขประชากรที่บันทึกจริงเป็นสีน้ำเงิน ตามการประมาณสูงสุด ประชากรโลกอาจสูงถึง 16,000 ล้านคนในปี 2100 ตามการประมาณต่ำสุด ประชากรโลกอาจลดลงเหลือ 6 พันล้านคน
| ประชากรโลก (ล้านคน)> # | ประชากรโลก (ล้านคน)> สิบประเทศที่มีประชากรมากที่สุด | ประชากรโลก (ล้านคน)> 2017 | ประชากรโลก (ล้านคน)> 2020 | ประชากรโลก (ล้านคน)> 2050* |
| --- | --- | --- | --- | --- |
| 1 | จีน | 1,386 | 1,415 | 1,486 |
| 2 | อินเดีย | 1,339 | 1.402 | 1,916 |
| 3 | สหรัฐอเมริกา | 325 | 336 | 405 |
| 4 | อินโดนีเซีย | 262 | 274 | 361 |
| 5 | บราซิล | 210 | 220 | 267 |
| 6 | ปากีสถาน | 195 | 210 | 344 |
| 7 | ไนจีเรีย | 193 | 208 | 440 |
| 8 | บังกลาเทศ | 164 | 172 | 229 |
| 9 | รัสเซีย | 143 | 144 | 126 |
| 10 | เม็กซิโก | 130 | 136 | 183 |
|  | รวมทั้งโลก | 5,265 | 6,688 | 8,004 |
|  | สิบอันดับประเทศที่มีประชากรมากที่สุด (%) | 60.0 % | 58.9 % | 57.5 % |
| 1 | เอเชีย | 1,613 | 2,183 | 2,693 |
|  | + จีน | 1,141 | 1,333 | 1,458 |
|  | + OECD แปซิฟิก* | 187 | 202 | 210 |
| 2 | แอฟริกา | 634 | 984 | 1,365 |
| 3 | ยุโรป* | 564 | 603 | 659 |
|  | + รัสเซีย | 148 | 142 | 137 |
|  | + อดีตสหภาพโซเวียต* | 133 | 136 | 146 |
| 4 | ละตินอเมริกา | 355 | 462 | 550 |
| 5 | อเมริกาเหนือ | 359 | 444 | 514 |
| 6 | ตะวันออกกลาง | 132 | 199 | 272 |

|  | ออสเตเรลีย | 17 | 22 | 28 |
|  | สหภาพยุโรป (27 รัฐ) | 473 | 499 | 539 |
|  | สหรัฐอเมริกา-แคนาดา | 278 | 338 | 392 |
|  | อดีตสหภาพโซเวียต | 289 | 285 | 289 |
คำจำกัดความทางภูมิศาสตร์ตาม IEA Key Stats 2010 หน้า 66 หมายเหตุ:  ยุโรป = OECD ยุโรป + ยุโรปที่มิใช่ OECD   ไม่รวมรัสเซีย รวมรัฐบอลติก   อดีตสหภาพโซเวียต = สหภาพโซเวียต ไม่รวมรัสเซีย และรัฐบอลติก   OECD แปซิฟิก = ออสเตรเลีย ญี่ปุ่น เกาหลี นิวซีแลนด์  2025 = คำนวณจากอัตราประจำปี 2007/2008 คงที่จนถึงปี 2025

ประชากรโลก เป็นจำนวนมนุษย์ทั้งหมดที่ยังมีชีวิตอยู่บนโลก ซึ่งปัจจุบันองค์การสหประชาชาติ (UN) ประมาณการว่าประชากรโลกมีจำนวนราว ๆ 7,300 ล้านคน ณ เดือนมกราคม ค.ศ. 2020  และประมาณว่าเกิน 8 พันล้านคนไปเมื่อเดือนพฤศจิกายน 202212 กรกฎาคม 2024. รายงาน World Population Prospects ล่าสุดขององค์การสหประชาชาติคาดการณ์ว่า จำนวนประชากรโลกมีอยู่ 8.2 พันล้านคน
ประชากรโลกเพิ่มขึ้นอย่างต่อเนื่องนับแต่ทุพภิกขภัยใหญ่และแบล็กเดทราวปี ค.ศ. 1350 ซึ่งขณะนั้นประชากรโลกมีราว 370 ล้านคน โดยในช่วงคริสต์ทศวรรษที่ 1950 และอีกระยะหนึ่งช่วงระหว่างคริสต์ทศวรรษ 1960 และ 1970 อัตราการเพิ่มขึ้นของประชากรเพิ่มสูงขึ้นไปอยู่ที่กว่า 1.8% ต่อปี โดยมีอัตราการเพิ่มขึ้นของประชากรสูงสุดในประวัติศาสตร์ในปี ค.ศ. 1963 ที่ 2.2% ต่อปี ทั้งนี้ ในปี ค.ศ. 2012 อัตราการเพิ่มขึ้นของประชากรโลกลดลงมาอยู่ที่ 1.1% ต่อปี หากมองที่จำนวนเกิดนั้น ในช่วงปลายคริสต์ทศวรรษที่ 1980 ถือว่ามีจำนวนเกิดมากที่สุดที่ราว 139 ล้านคนต่อปี  และในปัจจุบัน คาดการณ์ว่าจำนวนเกิดจะคงที่ต่อเนื่องไปนับแต่ปี ค.ศ. 2011 หรือที่ราว 135 ล้านคนต่อปี ในขณะเดียวกันจำนวนตายจะเพิ่มขึ้นจากราว 56 ล้านคนต่อปีในปัจจุบันเป็นราว 80 ล้านคนในปี ค.ศ. 2040
ประชากรโลกมีจำนวนถึง 7,000 ล้านคนเมื่อวันที่ 31 ตุลาคม ค.ศ. 2011 จากคาดการของกองทุนประชากรแห่งสหประชาชาติ และวันที่ 21 มีนาคม ค.ศ. 2012 ตามประมาณการของสำนักสำมะโนสหรัฐอเมริกา (USCB)
นักวิเคราะห์บางคนตั้งคำถามว่า ประชากรโลกจะเติบโตได้ต่อไปหรือไม่ โดยอ้างแรงกดดันที่เพิ่มขึ้นต่อสิ่งแวดล้อม ปริมาณอาหารโลก และทรัพยากรพลังงาน
นักวิชาการบางส่วนประมาณการประชากรที่เคยมีชีวิตอยู่บนโลกที่ราว 100,000 ถึง 115,000 ล้านคน